ทองคำบวก 3.8 ดอลล์
สัญญาทองคำตลาดนิวยอร์กปิดบวก วิตกหนี้ยุโรปลุกลาม
30 ต.ค. 2565

สัญญาทองคำตลาดนิวยอร์กปิดบวก วิตกหนี้ยุโรปลุกลาม
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 3.8 ดอลลาร์ หรือ 0.2% ปิดที่ 1,782.2 ดอลลาร์/ออนซ์ หลังจากเคลื่อนตัวในช่วง 1784.0 - 1770.2 ดอลลาร์
ตลาดทองคำ COMEX ยังคงได้แรงหนุนจากการที่นักลงทุนเข้าซื้อเพื่อหลีกเลี่ยงความเสี่ยง หลังจากสถาบัน ZEW ของเยอรมนีเปิดเผยว่า ดัชนีความเชื่อมั่นของนักลงทุนในเดือนพ.ย. ลดลงสู่ระดับ -55.2 จุด จากระดับ -48.3 จุดของเดือนต.ค. เนื่องจากนักลงทุนยังคงกังวลวว่า วิกฤตหนี้สาธารณะจะทำให้เศรษฐกิจถอยร่นเข้าสู่ภาวะถดถอยกระแสความวิตกกังวลเกี่ยวกับวิกฤตหนี้ยุโรปยังคงเป็นปัจจัยผลักดันตลาดทองคำนิวยอร์ก แม้ว่าสำนักงานสถิติแห่งสหภาพยุโรป (ยูโรสแตท) รายงานว่า เศรษฐกิจของ 17 ชาติสมาชิกยูโรโซนขยายตัว 0.2% ในไตรมาส 3 เพราะได้แรงหนุนจากเศรษฐกิจเยอรมนีที่สามารถขยายตัวได้ 0.5% และเศรษฐกิจฝรั่งเศสที่ขยายตัว 0.4% ในไตรมาส 3 ก็ตาม